**Materská škola, Bratislavská 3 v Prešove**

**Kritéria k vybavovaniu žiadosti o prijatie dieťaťa do MŠ v šk. roku 2022/23**

**Východiská :**

* zákon NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov
* vyhláška MŠ SR č. 541/2021 Z. z. o materskej škole
* oznámenie zriaďovateľa o podávaní žiadosti o prijatie dieťaťa do MŠ v zriaďovateľskej pôsobnosti mesta Prešov na šk. rok 2022/2023

Materská škola prijíma v termíne: **02.5.2022 – 13.5.2022** žiadosti na predprimárne vzdelávanie na školský rok 2022/23

**MŠ ponúka kvalitnú predškolskú výchovu a vzdelávanie s dôrazom na:**

* úzku spoluprácu s rodinou formou spoločných akcií, vlastných projektov – Country bál/Deň rodiny, Čarovná záhrada, imatrikulácia, výlet ... a tvorivých dielni,
* rozvoj osobnosti dieťaťa cez zážitkové učenie,
* utváranie základných návykov zdravého životného štýlu a environmentálne cítenie,
* saunovanie v infrasaune priamo v materskej škole,
* záujmové aktivity pre staršie deti (podľa záujmu rodičov): *hudobno-dramatické, tanečné, výtvarné, anglický jazyk, korčuľovanie, plavecký výcvik.*

**Kritéria prijatia detí do materskej školy** :

* deti, ktoré k 31.8.2022 dovŕšili vek 5 rokov a budú plniť povinné predprimárne vzdelávanie (PPV) podľa spádových oblastí ulice: *Arm. generála Svobodu 24 – 42, Bratislavská, Dargovská 1 – 3, Federátov, K studničke, Laca Novomeského, Na vyhliadke, Martina Benku, Májové námestie, Oravská 1 – 3, Popradská, Smreková.*
* deti, ktoré k 31.8.2022 dovŕšili vek 6 rokov a budú ďalej pokračovať v plnení PPV v MŠ
* deti, ktorých súrodenec navštevuje, alebo navštevoval Materskú školu,
* deti zamestnancov školy,
* deti, ktorých zákonní zástupcovia podali žiadosť v čase od 02. 5. do 13. 5. 2022 za predpokladu voľnej kapacity školy,
* na doplnenie tried deti, ktoré dovŕšili vek 4 roky, 3 roky k 31.8.2022
* podľa možností školy aj deti, ktoré dovŕšili 2 roky k 31.8.2022, s podmienkou - osvojené základné hygienické, sebaobslužné, stravovacie návyky a základné schopnosti komunikácie s dospelou osobou

**Požiadavkou zo strany MŠ** je, aby dieťa pri prijímaní do MŠ malo osvojené:

* základné hygienické návyky - vedieť sa pýtať na potrebu, vedieť sa obslúžiť pri použití WC, umývať si ruky s vyhrnutými rukávmi a pod.
* vedieť základné sebaobslužné návyky - spolupracovať s dospelým pri obliekaní, prezliekaní, obúvaní, čo najviac sa v týchto činnostiach samostatne angažovať,
* základné stravovacie návyky – vedieť používať lyžicu a piť z pohára.

**Prítomnosť dieťaťa v  MŠ môže byť výlučne bez plienok, cumlíka a kojeneckej fľaše**

**Podmienky a spôsob podávania žiadosti :**

* Podávanie žiadostí o prijatie dieťaťa sa bude organizovať bez osobnej prítomnosti detí. Odporúčame **posielať** vyplnenú a zákonným zástupcom podpísanú žiadosť o prijatie dieťaťa do MŠ **poštou, alebo vhodením do poštovej schránky školy.**
* Ak pôjde o prijatie dieťaťa so špeciálnymi výchovno-vzdelávacími potrebami, bude sa vyžadovať predloženie vyjadrenia príslušného zariadenia výchovného poradenstva a prevencie; ak zákonní zástupcovia

**Iné usmernenie:**

* Rozhodnutie o prijatí - neprijatí dieťaťa do MŠ bude vydané **(do 15.06.2022)** a zákonný zástupca dieťaťa si ho prevezme poštou. Po doručení rozhodnutia o prijatí – zákonný zástupca obratom elektronicky potvrdí na adresu školy prípadnú zmenu týkajúcu sa nástupu do MŠ. (resp. oznámi ak jeho dieťa do MŠ nenastúpi)
* K žiadosti o prijatie dieťaťa so zdravotným znevýhodnením/postihnutím je potrebné priložiť zdravotnú dokumentáciu od lekára - špecialistu.

**Usmernenie pre zákonných zástupcov 6 ročných detí, k pokračovaniu povinného predprimárneho vzdelávania (PPV) v MŠ**

**(tzv. odklad školskej dochádzky)**

Od 01.01.2021 je v platnosti nová legislatívna zmena zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov. Táto zmena upravuje postup pri pokračovanie plnenia povinného predprimárneho vzdelávania v MŠ.

Dieťa, ktoré **po dovŕšení 6 roku veku** nedosiahne školskú spôsobilosť**,** môže na základe **rozhodnutia riaditeľka** MŠ pokračovať v plnení povinného predprimárneho vzdelávania.

**Rozhodnutie riaditeľky MŠ** o pokračovaní plnenia povinného predprimárneho vzdelávania, podľa § 28a ods. 3 školského zákona, **sa vydáva na základe predloženia:**

* písomného súhlasu príslušného zariadenia výchovného poradenstva a prevencie
* písomného súhlasu všeobecného lekára pre deti a dorast,
* informovaného súhlas zákonného zástupcu

Pokiaľ nebudú predložené všetky tri dokumenty, riaditeľka MŠ vo veci vydania rozhodnutia o pokračovaní v plnení povinného predprimárneho vzdelávania nezačne konanie.  
  
*Zákonný zástupca si dohodne termín stretnutia na príslušnom Centre pedagogicko-psychologického poradenstva a prevencie (CPPPaP)*

***Kontakty:*** *CPPPaP, Levočská 7, Prešov 080 01*

*Tel. číslo: 051/77 155 26, 051/77 546 21,*

*Email:* [*centrumpo@cpppap-presov.sk*](mailto:centrumpo@cpppap-presov.sk)*,*

*web stránka:* [*https://cpppap-presov.webnode.sk/*](https://cpppap-presov.webnode.sk/)

V Prešove 07.04.2022 Mgr. Eva Semanová

Riaditeľka školy